Mei | 2014 | rondomtaliedraai
Posted on Mei 30, 2014 by rondomtaliedraai
Sjoe, wie het gesê as mens aftree gaan jy sit en niks doen? Voor mens sien is die oggend verby. Hoop die week se byskrifte is na jou sin. Dankie vir jou inloer/deelneem.
Iewers het my inskrywing verlore gegaan … Hier is dit weer
Posted on Mei 27, 2014 by rondomtaliedraai
Posted on Mei 26, 2014 by rondomtaliedraai
Die belangstelling in die uitdaging was nie baie groot nie, maar miskien is die week se onderwerp meer in die bloggers se smaak. Op Litnet was daar nie 'n enkele deelnemer nie, maar ek sal dit maar nog daar ook plaas. Jy mag die uitdaging in enige formaat op enige werf doen – laat net vir ons 'n skakel dat ons kan gaan saamlees/-kyk.
Op my boekrak!
Posted on Mei 25, 2014 by rondomtaliedraai
Ons sal jou nie vergeet. Jy gaan baie gemis word.
Fotografie – Kleuters
Posted on Mei 24, 2014 by rondomtaliedraai
Kleuters maak darem die oulikste foto-modelle. As mens hulle dophou is te wonderlik om te sien hoe hulle die wêreld ontdek. Ek weet die foto's is nie te wonderlik nie maar ek deel met jou graag die paar foto's
Die jonge man het seker pas begin loop. Hy weet nie hy kan van een klip na die ander loop nie en hy gebruik dus sy hande om sy voete oor die voortjie te kry
Hierdie een het vandag geleer daar is 'n verskil tussen die piesang en die skil. Ook dat jy die een moet neersit as jy die piesang wil een anders bring die ander hand die skil ook na jou mond
Sy het pappa geheel en al in die sak en bo toegeknoop.
Eet lekker die tjippies uit die blikbeker!
Gaan ons nou huis toe?
Posted on Mei 23, 2014 by rondomtaliedraai
Laat ons kyk hoe lyk die belangstelling. Baie dankie vir die inloer/saamlees/deelneem. Ek hoop jou naweek is lekker en net soos jy graag daarvan hou.
Lank lank gelede …
Posted on Mei 21, 2014 by rondomtaliedraai
Hier by die Landgoed waar ons nou elke middag saam eet, broei daar natuurlik allerhande dinge wat in die verlede gebeur het uit. Nou die dag het ons onderwysers gesels oor hoe daar teen vroue gediskrimineer is. Jy kon nie op jou eie 'n lening by die bank kry of selfs 'n rekening open nie. Die mans het die promosieposte gekry ten spyte van die feit dat hulle nie hulle boeke nagesien het nie. Jy het jou permanete pos verloor as jy getrou het.
'n Paar van die dinge het darem verander maar daar het onderliggend nog heelwat dinge gebly wat hewig ontken sal word. Die man wat die rygby kan afrig is soms baie meer werd as die vrou wat jou kind deur matriek kan kry. Die lekker van dit alles is egter dat mens dit nie meer aan jou eie bas voel nie.
Posted on Mei 20, 2014 by rondomtaliedraai
Ek gesels vanoggend hier met die 'nursies' wat op die oomblik net skoonmakers is. S vertel dat sy 'n verpleegster/noodhulp/brandweersertifikaat en openbare lisensie het om 'n ambulans te bestuur. Sy het 7 jaar by 'n privaat ambulansmaatskappy gewerk, maar hulle is nie altyd betaal nie. Sy was al 4 keer vir onderhoude vir 'n staatspos, maar sy vertel as mens nie 'n kontak daar het nie kry jy net nie 'n pos nie.
Wat my eintlik laat wonder is, sy het nie vir haar kinders vertel dat sy hier by ons as skoonmaker werk nie. Nou wonder ek – is daar goed wat jy nie vir jou kinders vertel nie? Goed soos wat? Waarom? Dink jy mens behoort eintlik vir hulle alles vertel. En (skuus Lou) andersom – behoort kinders vir ouers alles te vertel?